1.+Introduktion

Som følge af vidensamfundets vilkår og den dertil hørende web 2.0. generation er det didaktiske design i den danske folkeskole blevet udfordret. Ifølge Rene B. Christiansen og Karsten Gynther fordrer denne udfordring en ‘didaktik 2.0.’, som netop har sit afsæt i skolens web 2.0. praksis. Vi vil derfor sætte fokus på web 2.0. mediet Facebook for at undersøge mediets potentiale som læremiddel i faget matematik. Facebooks didaktiske potentiale vil blive analyseret ud fra Christiansens og Gynthers planlægningsmodel didaktik 2.0. (Christiansen og Gynther 2000: 43-46).
 * Indledning **

I en didaktik 2.0. kan det være givtigt at lærerens design både tager udgangspunkt i de formelle faglige krav i matematik, samt elevernes forudsætninger og interesser. I den forbindelse har facebook et potentiale som læremiddel i form af, at både vidensmålene, læringsaktiviteterne og vidensprodukterne kan imødekomme elevernes interesse og forudsætninger (Christiansen og Gynther 2000: 61). Ved at benytte Facebook som et læremiddel i matematikundervisningen, kan det være medvirkende til at facilittere en læringsproces hos eleverne, da brugen af det sociale medie kan styrke elevernes motivation. Facebook imødekommer nemlig i høj grad de faktorer, som børn og unge ifølge Birgitte Sørensen lægger vægt på i deres brug af it:
 * Hvorfor Facebook? **
 * Handling – at gøre noget selv og at styre
 * Udfordring – at blive stillet over for og selv opstille problemer, der skal løses
 * Skabe – at producere, eksperimentere
 * Socialitet – at kommunikere og indgå i fællesskaber
 * Præstation – at få anerkendelse og nyde respekt
 * Selvtolkning – at afsøge og afprøve sin identitet
 * Nydelse – at opleve og sanse (Sørensen 2002, 2007)